**Ako postupovať pri umiestnení klienta do ZpS Bohunka**

Záujemca o poskytovanie sociálnej služby podá žiadosť o poskytovanie sociálnej služby v ZpS Bohunka.

* žiadosť sa nachádza na stránke <https://bohunka.jaslovske-bohunice.sk/klient/na-stiahnutie/>;
* žiadosť je taktiež k dispozícii v tlačovej forme na sociálnom úseku.
* Žiadosť je potrebné doručiť na sociálny úsek emailom, alebo osobne rešpektujúc podmienky ochrany osobných údajov
* Súčasťou žiadosti je Rozhodnutie o poskytovaní sociálnej služby, ak ho má klient vydané
* Žiadateľ je zaradený do evidencie žiadateľov. Evidencia je sprístupnená na webovej stránke ZpS, taktiež je k nahliadnutiu na sociálnom úseku. V prípade uvoľnenia miesta, je žiadateľ kontaktovaný telefonicky, emailom, resp. listom podľa poradia v evidencii žiadateľov
* Odporúčame v prípade skončenia záujmu o umiestnenie v ZpS Bohunka oznámiť skutočnosť na sociálnom úseku; žiadosť bude následne vyradená z evidencie žiadateľov

**Ako postupovať pri podaní žiadosti o posúdenie odkázanosti na sociálnu službu**

Záujemca o poskytovanie sociálnej služby podá žiadosť o posúdenie odkázanosti na sociálnu službu na obecný, resp. mestský úrad v mieste trvalého bydliska. Po predložení lekárskych správ, nálezov, prípadne prepúšťacej správy z nemocnice úrad vydá **Rozhodnutie a posudok o odkázanosti na sociálnu službu**, ktoré obsahuje:

* stupeň odkázanosti fyzickej osoby na pomoc inej fyzickej osoby – stupeň IV, V alebo VI,
* druh sociálnej služby
* termín opätovného posúdenia zdravotného stavu

Po nadobudnutí právoplatnosti Rozhodnutia o odkázanosti o sociálnu službu prosíme doručiť fotokópiu rozhodnutia, ktorá sa následne priloží k Žiadosti o poskytovanie sociálnej služby.

**Bezodkladné prijatie do ZpS Bohunka**

* V prípade potreby bezodkladného umiestnenia v ZpS sa postupuje podľa **§ 8 ods 3 a 6 Zákona 448/2008** o sociálnych službách a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov
* Bezodkladne je možné klienta prijať do ZpS bez Rozhodnutia o odkázanosti na sociálnu službu. Klient je povinný doručiť Rozhodnutie o odkázanosti na sociálnu službu do 30 dní od podpísania Zmluvy o poskytovaní sociálnej služby
* ZpS Bohunka príjme žiadateľa bezodkladne len v prípade, že má **voľné miesto**

**Cenník služieb** je zverejnený na <https://bohunka.jaslovske-bohunice.sk/>

**Telefonický kontakt :** 0917 882 202 sociálna pracovníčka

Osobný kontakt: Po, Ut, St, Pia 7:30 -15:00 hod

Št: 7.30 -17:00 hod